CELEX: 62015TN0157
Language: da
Date: 2015-03-30 00:00:00
Title: Sag T-157/15: Sag anlagt den 30. marts 2015 — Estland mod Kommissionen

8.6.2015   
            
            
               DA
            
            
               Den Europæiske Unions Tidende
            
            
               C 190/25
            
         Sag anlagt den 30. marts 2015 — Estland mod Kommissionen
   (Sag T-157/15)
   (2015/C 190/29)
   Processprog: estisk
   
      Parter
   
   
      Sagsøger: Republikken Estland (ved Kristi Kraavi-Käerdi)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse C (2015) 53 af 16. januar 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (1) annulleres, for så vidt som den vedrører Republikken Estland med et beløb på 6 91  746,53 EUR.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har anfægtet Kommissionens gennemførelsesafgørelse C (2015) 53 af 16. januar 2015, for så vidt som den vedrører Republikken Estland for 2009-2011 med et beløb på 6 91  746,53 EUR.
   Sagsøgeren har til støtte for søgsmålet gjort fire anbringender gældende.
   Første anbringende: Den anfægtede afgørelse annulleres, idet Kommissionen har fastlagt og bedømt de omstændigheder, der ligger til grund for denne afgørelse, urigtigt, og anvendt EU-retten forkert, hvorved den er nået til den urigtige konklusion, at Estland har bragt Unionens ressourcer i fare.
   Andet anbringende: Kommissionen har tilsidesat proportionalitetsprincippet og anvendt artikel 52, stk. 2, i forordning (EU) nr. 1306/2013 (2) forkert, for så vidt som den i den anfægtede afgørelse har fastsat en fast finansiel korrektion på 2 % for Estland.
   Tredje anbringende: Kommissionen har tilsidesat princippet om god forvaltning, idet den ikke har foretaget en grundig prøvelse af og taget hensyn til alle de af sagsøgeren fremlagte beviser.
   Fjerde anbringende: Kommissionen har tilsidesat retssikkerhedsprincippet, idet den har indtaget det standpunkt, at GLM-standarden for landskabstræk skulle anvendes, og at anvendelsen heraf også kontinuerligt skulle efterprøves i 2009.
   
      (1)  EUT L 16, s. 33.
   
      (2)  Europa-Parlamentets og Rådets forordning (EU) nr. 1306/2013 af 17.12.2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347, s. 549).